56 էջանոց փաստաթուղթն ընդգրկում է 1993թ. այս կողմ ընկած ժամանակաշրջանը: Ելակետ է ընդունվել զաիրցի (այժմ Կոնգոյի ԺՀ) 24-ամյա փախստական Կիմպուա Նսիմբայի հետ կապված միջադեպը, երբ նրան կախված են գտել ժամանակավոր մեկուսարանում՝ Բեծ Բրիտանիա հասնելու հինգերորդ օրը: Պարբերականը նշում է, որ չնայած միջազգային ԶԼՄ-ները ներգաղթի ճգնաժամն ուշադրության կենտրոնում են պահում, սակայն նրանց հետ կատարված շատ դեպքեր այդպես էլ չեն փաստաթղթավորվում: Եվ իհարկե, շատ հնարավոր է, որ «Գարդիանի» հրապարակած ցուցակում բազմաթիվ անուններ չեն ընդգրկվել՝ փաստերի, վկաների բացակայության պատճառով: